Document ID: 31995R1094

KOMISSION ASETUS (EY) N:o 1094/95,
annettu 15 päivänä toukokuuta 1995,
maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 sekä maito- ja maitotuotealan tuonti- ja vientitodistusten järjestelmän ja tukien ennakkovahvistusjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2729/81 muuttamisesta tiettyjen Uruguayn kierroksen maataloussopimuksen täytäntöönpanoon liittyvien siirtymätoimenpiteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen yhteydessä tehtyjen sopimusten täytäntöön panemiseksi tarvittavista maatalousalan mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan 1 kohdan,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94, ja erityisesti sen 13 artiklan 3 kohdan, 17 artiklan 4 kohdan ja 28 artiklan,
sekä katsoo, että
tietyistä Uruguayn kierroksen maataloussopimuksen täytäntöönpanoon liittyvistä siirtymätoimenpiteistä 28 päivänä huhtikuuta 1995 annetussa komission asetuksessa (EY) N:o 974/95 (3) annetaan säännöksiä ongelmattoman siirtymisen turvaamiseksi edellä mainitun sopimuksen voimaantulopäivämäärää edeltävästä järjestelmästä sopimuksen voimaantulon jälkeiseen järjestelmään, ja säädetään erityisesti vientitodistusten antamisesta määrille, jotka vastaavat kyseisen kauden tavanomaista myyntiä,
kyseisten määrien hallinnoimiseksi olisi säädettävä, että maito- ja maitotuotealaa koskevista jäsenvaltioiden ja komission välisistä tiedonannoista 31 päivänä tammikuuta 1969 annetun komission asetuksen (ETY) N:o 210/69 (4), sellaisena kuin se on viimeksi muutettuna asetuksella (ETY) N:o 301/90 (5), 6 artiklan ensimmäisessä ja kolmannessa kohdassa tarkoitetut tiedot on toimitettava erikseen,
ennen 1 päivää heinäkuuta 1995 jätettyjen siirtymätodistusten osalta on tarpeen säätää keinoista kyseisten määrien noudattamisen turvaamiseksi ja sen vuoksi olisi muutettava maito- ja maitotuotealan tuonti- ja vientitodistusten järjestelmän ja tukien ennakkovahvistusjärjestelmän soveltamista koskevista erityisistä yksityiskohtaisista säännöistä 14 päivänä syyskuuta 1981 annettu komission asetus (ETY) N:o 2729/81 (6), sellaisena kuin se on viimeksi muutettuna asetuksella (EY) N:o 3337/94 (7), ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 210/69 6 artiklaan seuraava 1 a kohta:
"1.a. Jäsenvaltiot toimittavat 1 kohdan ensimmäisessä ja kolmannessa alakohdassa vahvistettujen yksityiskohtaisten sääntöjen mukaisesti komissiolle tiedot määristä, joiden osalta on jätetty komission asetuksen (EY) N:o 974/95 (*) 1 artiklan 1 kohdassa tarkoitettuja tuontitodistushakemuksia.
(*) EYVL N:o L 97, 29.4.1995, s. 66"
2 artikla
Lisätään asetukseen (ETY) N:o 2729/81 seuraava 10 a artikla:
"10 a artikla
1. Kaikkien asetuksen (ETY) N:o 804/68 1 artiklassa mainittujen tuotteiden osalta on kaikkiin komission asetuksen (EY) N:o 974/95 (*) 1 artiklan 1 kohdassa tarkoitettuihin todistuksiin sisällyttävä tuen ennakkovahvistus.
2. Edellä 10 artiklan säännöksiä sovelletaan 1 kohdassa tarkoitettuja todistuksia koskeviin hakemuksiin.
3. Tarjouskilpailussa, jonka on avannut yksi asetuksen (ETY) N:o 2730/81 liitteessä tarkoitetuista toimielimistä, annetaan 1 kohdassa tarkoitettu todistus hakijalle, joka on noudattanut asetuksen (ETY) N:o 3719/88 44 artiklan 6 kohdassa tarkoitettuja edellytyksiä, ainoastaan jos hakija esittää todisteen siitä, että hänet on julistettu tarjouskilpailun voittajaksi todistuksen antavassa toimielimessä viimeistään 15 päivänä kesäkuuta 1995. Muissa tapauksissa todistus voidaan antaa vasta 1 päivästä heinäkuuta 1995 alkaen.
4. Edellä 1 kohdassa tarkoitettuja todistuksia koskevan vakuuden määrä 100 nettokilogrammalta tuotetta on:
- 6 ecua CN-koodiin 0401, 0403 ja 0405 kuuluvilta tuotteilta;
- 27 ecua CN-koodiin 0406 kuuluvilta tuotteilta;
- 12 ecua muilta tuotteilta.
5. Jos tuen ennakolta vahvistaminen keskeytetään, komissio voi päättää vähennyskertoimen soveltamisesta haettuihin määriin. Jos haettuihin määriin sovelletaan kerrointa, joka on pienempi kuin 0,8, asianomainen voi pyytää todistushakemuksensa peruuttamista kolmen työpäivän kuluessa kertoimen vahvistamista koskevan päätöksen julkaisemisesta. Tässä tapauksessa 3 kohdassa tarkoitettu vakuus vapautetaan ja toimivaltainen viranomainen ilmoittaa viipymättä komissiolle määrät, joita koskevat hakemukset on peruutettu.
6. Muissa tapauksissa voidaan päättää muista toimenpiteistä asetuksen (ETY) N:o 804/68 30 artiklassa tarkoitettua menettelyä noudattaen.
(*) EYVL N:o L 97, 29.4.1995, s. 66"
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä toukokuuta 1995.

Labels: 3
17
15